Vier vas ná vrou op melkplaas geskiet word | Maroela Media
Die vier verdagtes word in hegtenis geneem. Foto: Verskaf
Vier verdagtes is in hegtenis geneem nadat 'n vrou Dinsdag op 'n plaas naby Dundee in KwaZulu-Natal geskiet is.
Die aanval het op 'n melkplaas in die Hattingspruit-distrik plaasgevind, tussen Dundee en Dannhauser.
Kol. Thembeka Mbele, woordvoerder van die polisie, sê die voorval het omstreeks 15:10 gebeur. "Die aanvallers het glo 'n 25-jarige man met 'n kabel vasgebind, geld geëis en 'n 55-jarige vrou geskiet," het sy gesê.
Ian Cameron, AfriForum se nasionale hoof van gemeenskapsveiligheid, het die vrou as Corrie van Rensburg geïdentifiseer. Volgens Cameron is Van Rensburg vermoedelik in die melkery op die plaas oorval en in die been geskiet.
Koeëlgate is in die bakkie sigbaar nadat aanvallers op die voertuig losgebrand het. Foto: Verskaf
Cameron sê die aanvallers het ook op Van Rensburg se broer, Johan Ferreira, losgebrand toe hy met sy bakkie by die plaas aangekom het. Verskeie koeëlgate is in die bakkie sigbaar, maar Ferreira is ongedeerd.
Volgens Cameron het die aanvallers vermoedelik met 'n bakkie van die toneel gevlug, maar later van voertuie verwissel en 'n rooi BMW gebruik. Hy sê Van Rensburg moes mediese behandeling ontvang, maar is nie ernstig gewond nie.
Dit is nie duidelik wat tydens die aanval gesteel is nie.
Mbele sê die verdagtes sal aangekla word van poging tot moord, roof en besit van 'n ongelisensieerde vuurwapen. Hulle sal binnekort in die Glencoe-landdroshof verskyn.
Doem profeet · 1 jaar gelede
Vergewe my as ek soos n doem profeet klink maar die 4 sal borgtog toegestaan word en môre is hulle weer vry om hulle kriminele dade voort te sit.
Jammer dit was nie in Durban nie, anders kon 2 reeds gevonnis gewees het, soos ons in die ander berig kan lees!
Skerp een Koos Daai reaksiemanne van Durbs is die terroris se nagmerrie
Dank Vader julle is veilig
Dis baie goed dat al 4 vasgekeer is en dat die onskuldige mense redelik goed van die konfrontasie afgekom het. Baie dankie aan die polisie daarvoor. Jammer dat ons nou nog maar baie min weet van wat gebeur het. Maroela moet ons asb. op hoogte hou as hulle enige nuwe nuus oor die saak kan kry.
Moenie verder kopkrap nie: diefstal was nooit die motief nie! Rassehaat was die motief. Not exactly rocket science. Nou moet mens net hoop hulle kry nie borg nie…
'n Mens moet nie sommer afleidings maak nie. Watse feite het jy wat aandui dat die voorval deur rassehaat gedryf is?
Abe, weet nie waar bly jy nie, maar hier in SA is dit vir jare al 'n bekende feit dat BLANKE BOERE geteiken word en dit word erger by die dag.
Dit bly ' n afleiding wat jy maak as jy se omdat baie boere (landbouers) geteiken word moet hierdie aanval 'n rassevoorval wees. My punt is omdat geen omstandigheid of feit genoem word wat daarop dui dat rassehaat die motief was nie, kan 'n mens nie sommer aanneem dat rassehaat die rede vir die aanval was nie.
Weier borgtog asb. n Rower bly n rower. Hulle rehabiliteer nie. Hulle het geen berou oor hulle dade nie.